Погибија бега Мушовића
0001    Санак снила була колашинска 
0002    У бијелу граду Колашину, 
0003    Вјера љуба Мушовића бега, 
0004    Санак снила, у санувиђела, 
0005    Ђе допаде соко тица сива, 
0006    Која бегу на рамена паде. 
0007    Онда бего на кољена паде, 
0008    А соко му капу уграбио, 
0009    Па одлети у горе високе, 
0010    А другизи орли и соколи, 
0011    Све бегове слуге прелећеше, 
0012    Те их црној земљи оборише, 
0013    И више се слуге не дигоше. 
0014    И ово је у сану виђела, 
0015    Да им тамна паде на дворове. 
0016    И у тамну ђено долетише 
0017    Црне чавке, тице наопаке, 
0018    Које бегу на дворове паше, 
0019    А у чавке ђено закукала 
0020    Кукавица црна без престанка. 
0021    Када була у сану виђела, 
0022    Она зове три слушкиње младе, 
0023    Па је њима санак кажевала, 
0024    Што је она у сану виђела: 
0025    "О слушкиње, гуја ве убила! 
0026    "Би ли која санак тумачила?" 
0027    Ал’ слушкиња једна говорила: 
0028    "О госпођо бега господара, 
0029    "Ја бих теби санак тумачила, 
0030    "Но ме је страх, и бојим се љуто, 
0031    "Да ћу тебе, госпо, уцв’јелити, 
0032    "И грозне ти сузе оборити." 
0033    А говори беговица млада: 
0034    "Каж’, слушкињо, ако Бога знадеш!" 
0035    Тад ђевојка кажеват’ почела: 
0036    "Хи госпођо, мога господара, 
0037    Што си млада у сану виђела, 
0038    "Ђе допаде соко тица сива, 
0039    "Која богу на рамена стаде, 
0040    "Када бего на кољена паде, 
0041    "То ће бего теби погинути, 
0042    "Што л’ му соко капу уграбио, 
0043    "Црногорци посјећ’ ће му главу; 
0044    "Што ли други орли и соколи 
0045    "Све бегове слуге прелећеше, 
0046    "Те их црној земљи оборише, 
0047    "Ма им капе с главе не пон’јеше, 
0048    "То ће бегу слуге погинути, 
0049    "Ма им главе неће понијети, 
0050    "Јера ће их војска избавити; 
0051    "Што си, госпо, у сану виђела, 
0052    "Да је тамна дворе притишнула, 
0053    "Притишнула двое и сараје, 
0054    "То ће бегу лице потамњети; 
0055    "Што л’ у тамни чавке попадаше, 
0056    "Попадаше, тено загракташе. 
0057    "То ће жалит’ колашинска раја 
0058    "Мушовића бега господара; 
0059    "Што у чавке кука кукавица, 
0060    "Ту ћеш једна кукат’ без престанка, 
0061    "И жалити свога господара." 
0062    Исто она санак тумачила, 
0063    Ал’ ето ти два врана гаврана, 
0064    Загракаше, тено попадаше 
0065    На његове бијеле дворове. 
0066    Тада була на чардак изиде, 
0067    Те тицама говорила била: 
0068    "Иша, врани, брдно обиљеже! 
0069    "Иша, врани, крила пожељели! 
0070    "Што падате на наше сараје? 
0071    "Срећа ваша, јербо бега нема, 
0072    "Јер га нема у б’јеле сараје, 
0073    "И његове седам миле слуге, 
0074    "А би вама крила поломили, 
0075    "Те не бисте отлен полећели. 
0076    "А да знате, врани, тице сурне, 
0077    "Колика се војска подигнула 
0078    "Од Стамбола од царева стола, 
0079    "Да похара Црну Гору малу, 
0080    "Пред њоме је силни Омер паша, 
0081    "Који се је цару зафалио 
0082    "Да ће Црну Гору похарати; 
0083    "И то се је Омер зафалио, 
0084    "Кадано се бјеше потурчио, 
0085    "На Христову вјеру похулио. 
0086    "Ма је војску паша разредио: 
0087    "Ето једна на поље Грахово, 
0088    "А друга је под Острог планину, 
0089    "А трећа је у Брда камена, 
0090    "Четврта је у Доњу Црницу." 
0091    Онда тице були бесједиле: 
0092    "Ој госпођо бега Мушовића, 
0093    "Што не бегом страшиш господарем, 
0094    "Мнозину је до сад уплашио, 
0095    "Ал’ посада вјеруј, було, неће, 
0096    "Нико ти се њега бојат’ неће. 
0097    "А што кажеш за војску цареву, 
0098    "Ми смо јутрос тице долећеле 
0099    "Од Острога високе планине, 
0100    "И виђеле сву војску цареву." 
0101    Онда була тицам’ бесједила: 
0102    "О Богу ви, два врана гаврана, 
0103    "Кажите ми, тице, по истини, 
0104    "Ка сте јутрос отуд дораниле, 
0105    "Виђесте ли мога господара, 
0106    "Је ли здраво доша у тамборе, 
0107    "У тамборе цара честитога, 
0108    "Је ли царси харач он предао, 
0109    "Којега је раја отправила? 
0110    "Е је бего чуво господаре, 
0111    "Да се јесте Мирко затворио 
0112    "У Острогу високој планини, 
0113    "И са Мирком млади Црногорци. 
0114    "Да ти неке по имену кажем: 
0115    "Рођак Мирков Петровића Крцо 
0116    "Момче младо, ал’ је соко сиви, 
0117    "И сенатор Церевић Новица, 
0118    "Од Цетиња Мартиновић Саво, 
0119    "Који Турке бије џевердаром, 
0120    "И са њима други соколови, 
0121    "Да обране светог Василију, 
0122    "Да га њима не изгоре Турци, 
0123    "Па је бего поша у Острогу. 
0124    "Но ми каж’те двије тице црне, 
0125    "Је ли бего свеца изгорио, 
0126    "Је ли Мирка жива уфатио, 
0127    "Је ли Крца сабљом пошјекао, 
0128    "Је л’ Новицу цару повратио, 
0129    "Је л’ је Сава огњем изгорио, 
0130    "Иде ли ми, хоће л’ брзо доћи? 
0131    "Каж’те мене кад ће бего доћи, 
0132    "Кад ће доћи, да се њему надам." - 
0133    "О госпођо, беговице млада, 
0134    "Виђели смо твога господара, 
0135    "Здраво дође граду Нишицкоме, 
0136    "И отиде пољем Нишицкијем, 
0137    "Доке дође тврдој Планиници 
0138    "На погледу турскога тамбора. 
0139    "У злу уру налазио бего. 
0140    "Књаз Данило оправио бјеше 
0141    "Двадест стотин’ момка биранога; 
0142    "Којино се бјеху зафалили, 
0143    "Да ће удрит’ на турске шаторе. 
0144    "Ка’ се двије војске примакоше, 
0145    "У то бего међу њима дође. 
0146    "Кад виђеше њега Црногорци, 
0147    "А на њега уриш учинише. 
0148    "Али њему Бог и срећа даде, 
0149    "Јере под њим добар хат бијаше, 
0150    "Те унесе свога господара. 
0151    "Слуша’, кадо, ово је истина: 
0152    "Залети се соко тица сива 
0153    "Су његове десет соколова, 
0154    "Те претече твога господара 
0155    "При шаторе Отмановић-цара, 
0156    "То не бјеше соко тица сива, 
0157    "Већно соко Кустудија Машо 
0158    "Од Његушах мјеста витешкога 
0159    "Са његове десет соколовах. 
0160    "Када бего на јунаке дође, 
0161    "Пали Машо свога џевердана, 
0162    "Те погоди твога господара, 
0163    "Дешну му је ногу саломио, 
0164    "И проз ногу хата дебелога, 
0165    "Хат му паде на прва кољена. 
0166    "Тад се бего уз хата прислони, 
0167    "Па извади двије пушке мале, 
0168    "Којено су сребром оковане, 
0169    "Обадв’јема живи огањ даје. 
0170    "Пукле пушке, хоће остат’ пусте! 
0171    "Искобише свога господара, 
0172    "Не убише Кустудију Маша. 
0173    "Онда Машо као лав нападе, 
0174    "Те уфати бега за вилице, 
0175    "Трже ножа, одс’јече му главу, 
0176    "И узе му двије пушке мале, 
0177    "И са њима сабљу оковану, 
0178    "И са плећа корет и доламу, 
0179    "У корету стотина цеина. 
0180    "Кад виђеше то бегове слуге, 
0181    "Они своје пушке обратише, 
0182    "Да убију Кустудију Маша, 
0183    "А освете свога господара. 
0184    "Ал’ синовци стрица не дадоше, 
0185    "Него хитро пушке обратише, 
0186    "Седам слугах бегових убише, 
0187    "И тргоше свијетле анџаре, 
0188    "Да кидају од Турака главе. 
0189    "Али у то срећу не имаше, 
0190    "Јер шатори турски близу бише, 
0191    "Из шаторах Турци ударише, 
0192    "На јунаке ватру оборише. 
0193    "Ал’ се момчад јуначки бранише, 
0194    "Црногорци одсвуд навалише, 
0195    "Те на Турке огањ оборише. 
0196    "Ту се војске обје страшно бише 
0197    "У три уре боја жестокога; 
0198    "Црногорци млоги погибоше, 
0199    "А Турака ни броја се не зна, 
0200    "Докле тамна ноћца прекинула, 
0201    "Те се војске натраг повратише. 
0202    "Црногорци на Церово до’ше 
0203    "Код шатора Петровића књаза, 
0204    "И ту они ноћцу преноћише. 
0205    "Када свану и сунце ограну, 
0206    "Књаз Данило на ноге усдтаде, 
0207    "Стаде гледат’ од Тураках главе. 
0208    "Потље дође Церовић Новица 
0209    "Који бјеше оно ускочио, 
0210    "Кад пос’јече Ченгић-Смаил-агу, 
0211    "Новица је димно задобио, 
0212    "Владика му даде сенатрство, 
0213    "Ал’ Новица гледа турске главе, 
0214    "Позна главу бега Мушовића, 
0215    "Те Новица књазу бесједио: 
0216    ""Ево глава, драги господару, 
0217    ""Мушовића бега колашинског. 
0218    ""И слуша’те мене, Црногорци, 
0219    ""Овоквога не бјеше јунака 
0220    ""До Стамбола царевога града." 
0221    "Онда књаже заповијед даде, 
0222    "Да учине шемлак Црногорци. 
0223    "Црногорци шемлак учинише. 
0224    "Потље књаже дарива јунаке, 
0225    "Дариваше ко је зашта био, 
0226    "А дарива Кустудији Машу, 
0227    "Њему даје на прси медаљу, 
0228    "Потље тога свилен халај-барјак, 
0229    "Који вреди пад свом Гором Црном, 
0230    "Јере књаже познаје јунаке, 
0231    "За то њима дарива барјаке." 
0232    Када була разумјела вране, 
0233    Па овако тицам’ бесједила: 
0234    "Аох врани, да зла тога гласа! 
0235    "Каж’те мене, два по богу брата, 
0236    "Хоће л’ Омер-паша наринути, 
0237    "Хоће л’ Црну Гору похарати, 
0238    "Хоће л’ књаза Омер погубити, 
0239    "Хоће л’ Ђорђа, стрица књажевога, 
0240    "Хоће л’ њега жива уватити, 
0241    "Хоће ли га цару опремити? 
0242    "Е је Ђорђе цару додијао, 
0243    "Кад гођ царе војску оправио, 
0244    "Оправио ломној Гори Црној, 
0245    "Не би ли је под ноге бачио, 
0246    "Вазда му је Ђорђе исјекао. 
0247    "И то би му царе опростио, 
0248    "Но му ваља до земље градове, 
0249    "Јоште нема мјесец пунан дана 
0250    "Од кад му је Жабљак похарао, 
0251    "И бедеме земљом порамнио, 
0252    "И са њега понио топове, 
0253    "И цареву нањ побио војску; 
0254    "Не ћаше га Ђорђе разорити, 
0255    "Е је јунак срца милостива, 
0256    "Но се бјеше љуто расрдио, 
0257    "Машана му брата обранише, 
0258    "И љуто га ране допадоше 
0259    "На бедеме од Жабљака града, 
0260    "Јер најпрви бјеше на бедеме. 
0261    "Ал’ се потље јунак изљечио, 
0262    "И с Турцима јунак војевао. 
0263    "Јуначки се млоги поднијеше 
0264    "На бедеме од града Жабљака, 
0265    "Ма одвоји војвода Машуте, 
0266    "Е је младић срца Обилића, 
0267    "А дешнице Марка Краљевића, 
0268    "Јер што рече, Машут не порече, 
0269    "Но донесе главу на Жабљаку, 
0270    "Кад на њему бјеху Црногорци, 
0271    "Глава бјеше ваљана јунака 
0272    "Баш синовца силног Хасан-Хота, 
0273    "Поглавара од све Хоцке Горе. 
0274    "Књаз Машута даром обдарио, 
0275    "Даде њему од злата медаљу, 
0276    "У коју је глава Обилића. 
0277    (Сад се ваља опер повратити:) 
0278    "Што учини Ђорђе на Црмницу, 
0279    "Поби Турке, узе им шаторе, 
0280    "Прах, олово и другу захиру. 
0281    "Па и приђе у доба владике, 
0282    "Када Ђорђе обранише Турци, 
0283    "Ал’ платише невјерни хајдуци, 
0284    "Јер им Ђорђе сву пос’јече војску, 
0285    "Увриједи цара турачкога. 
0286    "Па и приђе у својој младости, 
0287    "Када бјеше Ђорђе у Русију, 
0288    "Пред Русима јунак војеваше, 
0289    "Страховито Турке добијаше, 
0290    "Што се нигда исказат’ не може. 
0291    "Зато доби јуначку пофалу 
0292    "И ово сам чуо истина је, 
0293    "Да се Руси с Турцим’ не умири, 
0294    "Цариград му освојити ћаше, 
0295    "Какве Ђорђе науке даваше, 
0296    "И јуначки Турке добијаше. 
0297    "То сједочи Ђорђу каваљерство, 
0298    "Што му Руси даше за јунаштво." 
0299    Вран се с булом опет разговара, 
0300    Који булу за то љуто кара: 
0301    "Мучи було, у јад закукала! 
0302    "Ђе ће врана орла надвладати, 
0303    "Ђе ли књаза Омер погубити, 
0304    "Ђе ли лафа Ђорђа уфатити? 
0305    "Није треба о том ни мишљети, 
0306    "Но се прођи, було, тог мишљења, 
0307    "Покај грехе, плачи господара." 
0308    Свако свога жали поглавара, 
0309    А Његуши Пера барјактара, 
0310    Којино је скоро погинуо, 
0311    Више Џупе накрај Бугавицах, 
0312    Кустудије браћу увредио, 
0313    Ал’ се соко добро зам’јенио, 
0314    Три убио, а два обранио, 
0315    Док је своју главу изгубио. 
0316    Тад кукају Турци Колашинци, 
0317    Који жале великога бега, 
0318    А највише беговица млада. 
0319    ?? 
0321    ?? 
0323    ?? 
0325    ?? 

Српске епске народне песме